TUT se nege kampusse oor die land heen, is nog steeds gesluit weens gewelddadige betogings deur swart agtergeblewe studente wat glo nie op leë mae kan studeer | SAUK.co.za - Nuus.info
TUT se nege kampusse oor die land heen, is nog steeds gesluit weens gewelddadige betogings deur swart agtergeblewe studente wat glo nie op leë mae kan studeer
Akademiese programme is by alle kampusse van die Tshwane Universiteit van Tegnologie gestaak en studente is beveel om koshuise te ontruim. Koshuis eiendom is soos in die verlede beskadig en die koste om herstel is nog nie bereken nie.
Studente dring daarop aan dat die nasionale finansiële hulpskema (NSFAS) vir hulle toelaes vir kos gee, veral vir die studente wat nie op die kampus woon nie, terwyl hulle ook op meer verblyf aandring.
Die polisie het Maandag skokgranate gebruik om die studente wat na Naledi Pandor, minister van hoër onderwys, se kantoor in Pretoria opgeruk het, uiteen te jaag.
Lucky Nkambule, hoof van die studenteraad by die TUT se Soshanguve-kampus, sê die kwessie van geld vir kos moet onmiddellik aangepak word.
“Ons kan nie op leë mae studeer nie en dis duidelik dat die bestuur ons nie ernstig opneem nie.”
Willa de Ruyter, die universiteit se woordvoerder, sê die bestuur het met die studente vergader sodat hulle ‘n oplossing kan probeer kry.
“Die veiligheid van die studente, personeel en eiendom is ons eerste prioriteit. Ons het dus besluit om die kampusse te sluit nadat die studente weer begin betoog het.”
Studente het onderneem om intussen met die betogings voort te gaan.
Bronne: Netwerk 24, Vryburger
Categories: Afrikaans, Afrikaner, Betogings, geweld, Inligting, Nuus, Onderwys, SA-nuus, SAUK, Universiteit, Universiteite
Tags: afrikaans, Afrikaanse, Afrikaanse Nuus, Afrikaner, agtergeblewe studente, Akademiese programme, betogings, Info, kampusse, koshuis, nasionale finansiële hulpskema, NSFAS, Nuus, Regering, South Africa, studente, Suid Afrika, Tshawane Universiteit van Tegnologie, TUT
« #BlackPrivilege: Gauteng se Finansiële LUK, kondig nuwe projek aan, uitsluitlik vir swart entrepreneurs om blykbaar te voorkom dat die blankes beheer oor die projekte kry
Brandstof verbruikers in SA moet nou die bankrot ANC-regime se staatskas vul – 60% van brandstof prys bestaan uit belasting en heffings »